**Titel: Konspirationskulten QAnon**

Tema: Den amerikanske værdikamp
Fag: Samfundsfag på B og A niveau.
Målgruppe: Gym &hf, VUC

**Tv-udsendelse:** Konspirationskulten QAnon DR2 07.11.2022, 50 min.

Hvorfor føler flere amerikanere, at man ikke kan stole på demokratisk valgte politikere og medierne? Vejledningen lægger op til at arbejde med de udfordringer konspirationsteorier og falske nyheder skaber i det amerikanske demokrati. Vejledningen har dels til et fokus på at undersøge spredningen af fake news og dels et fokus på ytringsfrihed og demokratisk dialog.

 **Faglig relevans/kompetenceområder**

Tv-udsendelsen kan bruges i samfundsfag i arbejdet med det amerikanske demokrati. Her kan arbejde med:

* Politiske deltagelsesmuligheder, rettigheder og pligter i et demokratisk samfund
* Politiske ideologier og skillelinjer i USA
* Radikalisering og ekkokamre

Der er udfærdiget et kapitelsæt, som lånes sammen med udsendelsen: Programmet indeholder en række temaer, og spørgsmålene er opdelt efter dem.

**Ideer til undervisningen**

De første opgaver og aktiviteter knytter sig direkte til programmet, mens den sidste del af vejledningen giver forslag til, hvordan man kan arbejde med fake news og demokrati.

**Før udsendelsen**Inden eleverne skal arbejde med programmet, skal de have arbejdet med lærebogsmaterialer om demokratibegrebet, falske nyheder og sociale mediers rolle i spredningen af konspirationsteorier og alternative fakta.

Undervejs:

Eleverne ser udsendelsen og skriver stikord i et skema som dette undervejs: Man kan overveje at dele udsendelsen op, så eleverne får en pause til at skrive og diskutere efter hver sekvens.

|  |  |
| --- | --- |
| QAnonHvilket verdens- og samfundssyn har QAnon-tilhængerne?Hvilken opfattelse af medierne og samfundet har bevægelsen?  |  |
| Hvem støtter QAnon? [8.30]Hvilke magtfulde mennesker støtter bevægelsen?Hvordan ser bevægelsens tilhængere på Trump og valget i 2020?  |  |
| radikalisering og ekkokammer [23.09]Hvem er Neely Petrie-Blanchard, og hvad fortæller hendes historie om radikalisering?Hvilke forskelle og ligheder er der mellem Neely Petrie-Blanchards og Amandas historier?  |  |
| Valgfornægtere [34.35]Hvilken rolle spiller konspirationsteorier og QAnon i amerikansk politik?Hvordan forholder Michael Flynn og Michael Lindell sig til Donald Trumps valgnederlag?Hvordan forholder Michael Flynn og Michael Lindell sig til QAnon og deres påstande? |  |
| Udbredelsen [41.08]Hvor stor en fare udgør QAnon og konspirationsteorier for demokratiet?  |  |

**Efter udsendelsen**

**Opsamling**:
Eleverne samler op på skemaet i grupper og taler om deres *umiddelbare* reaktioner på udsendelsens indhold.

**Opgave1: research**

Hvad er QAnon?
Eleverne skal undersøge QAnon. I grupper laver de søgninger med fokus på:

* Hvad er bevægelsens primære påstand?
* Hvilke kilder bygger bevægelsens påstande på?
* Hvorvidt kan man betegne disse kilder som troværdige?

**Opgave 2 Spredning af konspirationsteorier**

Eleverne skal forklare sociale mediers betydning for spredningen af QAnons konspirationsteorier samt undersøge, hvilke personer og grupper der spreder teorierne. Her kan eleverne f.eks. starte med at spille ”bad news” fra tjekdet: <https://www.tjekdet.dk/badnews>

Derpå skal grupperne undersøge hvordan QAnon har påvirket den offentlige opinion og debatten i USA? Herpå skal grupper undersøge bevægelsens gennemslagskraft og betydning.

Søgestrategi:

Eleverne skal lave en søgestrategi, som gør dem i stand til at besvare spørgsmålene. Eleverne starter med at lave en brainstorm eller et mindmap over vigtige begreber og emneord som vil være relevante at bruge i en søgning. Søgningen skal være på engelsk. Før eleverne begynder at søge skal de overveje hvilke typer af materiale som er mest relevant for opgave fx bøger, artikler, rapporter, statistikker, blogs eller hjemmesider.

Vurdering af materialer:

Efter søgningen skal eleverne overveje materialets kvalitet og troværdighed og forklar hvordan man kan afgøre om en kilde er pålidelig.

**Opgave 3: Demokratisk medborgerskab**

Ytringsfrihed er grundstenen i demokratiet, men flere oplever at blive udelukket fra SOMe. I det fiktive program ”Langt fra sandheden” skal der være en debat om QAnons muligheder for at udtrykke deres holdninger og tanker på sociale medier.

Eleverne tildeles forskellige roller og skal derpå i grupper forberede argumenter for og imod censur af alternative fakta og konspirationsteorier på sociale medier. Efter debatten samles klassen i mindre grupper og overvejer, hvilke konsekvenser begrænsninger og censur vil have for demokratiet og for grupper med mistillid til staten. Hver gruppe skal finde 2-3 forhold, som skrives på en fælles padlet eller tavle.

# Supplerende materialer

Relevant materiale fra CFU – vær opmærksom på at materialet skal kunne lånes på alle CFU'er.

Jackson stak sin far for at redde USA Horisont DR1 03.01.2023, 27 min. <https://mitcfu.dk/TV0000130092>

Det amerikanske oprør DR2, 24.06.2021, 82 min. <https://mitcfu.dk/TV0000124617>

America: Faith on the Frontline BBC World, 06.11.2022, 27 min. <https://mitcfu.dk/TV0000129500>